Nafarroako Parlamentuko Mahaiak, 2018ko irailaren 3an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Maiorga Ramírez Erro jaunak aurkeztutako galdera, aurreko legegintzaldietako jarduketen ondoriozko prozesu-kostuak direla-eta Nafarroako Gobernuak jasotako zenbatekoari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2018ko irailaren 3an

Lehendakaria: Ainhoa Aznárez Igarza

GALDERAREN TESTUA

Foru parlamentari Maiorga Ramírez Erro jaunak, Legebiltzarreko Erregelamenduaren babesean, honako galdera hau egiten dio Nafarroako Gobernuari, idatziz erantzun dezan:

Parlamentari honek galdera idatzia aurkeztu zuen, jakitekoa ea Nafarroako Gobernuak guztira zenbat ordaindu behar izan duen prozesu-kostuak direla-eta, lehenagoko legegintzaldietako jarduketen ondorioz sorturiko auzi eta abarrengatik. Erantzuna uztailaren 16an heldu zen. Erantzun horretan esaten denez, “2018ko ekainaren 7ra arteko gastua 790.161,44 €-koa izan da guztira”; eta, gainera, ezin da baztertu bestelako prozeduraren bat ere egotea, jasota ez dagoena; horrenbestez, baliteke zenbateko hori handiagoa ere izatea.

Horri dagokionez, eta konparaziozko azterketa bat egin ahal izateko, honako hau jakin nahi dut:

– Kontzeptu hori bera dela-eta Nafarroako Gobernuak jasotako zenbatekoa.

– Legegintzaldien arteko konparaziozko datuak.

Iruñean, 2018ko uztailaren 19an

Foru parlamentaria: Maiorga Ramírez Erro